ועדת הכנסת, כנסת 18, פרוטוקול מספר 227, 2011-12-28 10:00

זאב אלקין: בוקר טוב.

זאב אלקין: אני פותח את הישיבה של ועדת הכנסת.

זאב אלקין: על סדר-היום שתי סוגיות: 1.

זאב אלקין: הרכב הוועדה המשותפת לוועדת חוץ וביטחון וועדת הכספים לתקציב הביטחון; 2.

זאב אלקין: הוספת ממלאי מקום קבועים בוועדת הכספים ובוועדת חוקה, חוק ומשפט, לפי בקשת יושב-ראש סיעת רע"מ תע"ל.

זאב אלקין: אני אתחיל בסעיף הראשון.

זאב אלקין: כידוע, ועדת תקציב הביטחון מורכבת מחמישה נציגים מוועדת חוץ וביטחון וועדת הכספים.

זאב אלקין: לפני כמה חודשים שני חברים בוועדת הכספים הפסיקו להיות חברים בוועדת הכספים, ולכן הם לא יכולים לתפקד בוועדת תקציב הביטחון.

זאב אלקין: היושב-ראש הקבוע הפנה את תשומת לבה של ועדת הכספים לחסר.

זאב אלקין: הייתה טעות: יושב-ראש ועדת כספים הוציא לפני חודש מכתב ישירות לוועדת חוץ וביטחון, ולא לפה.

זאב אלקין: אז כולם היו בטוחים שהליך ההחלפה הושלם, אבל אתמול – כשרצו לכנס את הוועדה – התברר ששני חברים עוד לא הוחלפו.

זאב אלקין: יושב-ראש ועדת הכספים דיבר איתי ותיקן את עצמו, והעביר לי הבוקר את הבקשה שהוא העביר קודם לשם.

זאב אלקין: הוא מבקש מאיתנו להחליף שני חברים: במקום חברת הכנסת שלי יחימוביץ תכהן חברת הכנסת עינת וילף, במסגרת ההסכמים שהיו בזמנו בין סיעת העצמאות לסיעת העבודה לאחר הפילוג; ובמקום חבר הכנסת אמנון כהן יכהן חבר הכנסת יצחק וקנין.

זאב אלקין: אלה שני החילופים בוועדת תקציב הביטחון.

זאב אלקין: אני מביא את העניין הזה להצבעה.

זאב אלקין: מי בעד לאשר את הבקשה של יושב-ראש ועדת הכספים?

זאב אלקין: מי נגד?

זאב אלקין: מי נמנע?

זאב אלקין: בעד ההצעה לשינויים בהרכב ועדת תקציב הביטחון – פה אחד

זאב אלקין: יש עוד בקשה על שולחן ועדת הכנסת בעניין ועדת תקציב הביטחון, בקשה שלי כיושב-ראש סיעת הליכוד.

זאב אלקין: אני ביקשתי להוסיף ממלא-מקום בוועדת תקציב הביטחון מטעם סיעת הליכוד.

זאב אלקין: יש לנו שם שלושה חברים קבועים, והיות שלא ניתן להכניס לשם ממלאי-מקום זמניים, ביקשנו להוסיף ממלא-מקום אחד קבוע, את חבר הכנסת ציון פיניאן, שהוא חבר קבוע בוועדת הכספים.

רוברט אילטוב: לישראל ביתנו יש חבר?

זאב אלקין: בוודאי.

זאב אלקין: ההרכב של ועדת תקציב הביטחון הוא זה: חבר הכנסת שאול מופז הוא היושב-ראש, יש נציג אחד מקדימה, שלושה לליכוד, אחד לישראל ביתנו, אחד לש"ס, אחד לאיחוד לאומי ואחד לסיעת עצמאות.

נסים זאב: מי מש"ס?

זאב אלקין: יצחק וקנין.

זאב אלקין: הוא מטעם ועדת הכספים.

נסים זאב: אז אני מטעם ועדת חוץ וביטחון.

נסים זאב: נו, באמת.

זאב אלקין: לא אני קובע את זה.

זאב אלקין: נסים, את זה תסדרו בתוך הסיעה.

זאב אלקין: קובעים את זה - - -

אברהם מיכאלי: היה אמנון כהן.

זאב אלקין: היה אמנון כהן מטעם ועדת כספים, ויכול להחליף אותו רק חבר מטעם ועדת כספים – או אזולאי או וקנין.

אברהם מיכאלי: נסים, נדון בזה בסיעה.

אברהם מיכאלי: אם אתה חושב שצריך להתחלף איתו, תתחלף איתו.

זאב אלקין: אם אין מי שרוצה להוסיף על זה, אני מביא להצבעה את הבקשה להוסיף לוועדת תקציב הביטחון ממלא-מקום מטעם סיעת הליכוד, את חבר הכנסת ציון פיניאן.

זאב אלקין: מי בעד הבקשה?

זאב אלקין: מי נגד?

זאב אלקין: מי נמנע?

זאב אלקין: בעד ההצעה להוסיף את חבר הכנסת ציון פיניאן לממלא-מקום בוועדת תקציב הביטחון – פה אחד

זאב אלקין: ההצעה אושרה.

זאב אלקין: סעיף ב' בסדר-היום הוא בקשה של סיעת רע"מ-תע"ל.

זאב אלקין: לסיעה יש חבר בוועדת חוקה, חוק ומשפט וחבר בוועדת כספים.

זאב אלקין: הם מבקשים להוסיף ממלא- מקום קבוע לחבר בוועדת כספים וממלא-מקום קבוע לחבר בוועדת חוקה, חוק ומשפט.

זאב אלקין: חבר הכנסת טיבי, הכוונה היא שחבר הכנסת טלב אלסאנע יהיה ממלא-מקום בוועדת חוקה, חוק ומשפט, ואתה תהיה ממלא-מקום בוועדת כספים?

אחמד טיבי: חלום חיי הוא להיות ממלא-מקום של טלב אלסאנע איפשהו.

זאב אלקין: המשמעות של זה היא שמוסיפים - - -

קריאות: - - -

רוברט אילטוב: אני שמעתי מדודו רותם שלא רק הסיעה הזו לא מגיעה, גם סיעות אחרות לא מגיעות לדיונים.

זאב אלקין: אז אולי כשתמנה ממל- מקום - - -

אברהם מיכאלי: שדודו לא ישמיץ.

אברהם מיכאלי: שיבוא לוועדות אחרות לראות מי מגיע באופן קבוע.

אברהם מיכאלי: זה ההרכב הגרוע של הכנסת, של איך שהיא מתפקדת פה.

רוברט אילטוב: אני בוועדת כלכלה באופן קבוע.

אברהם מיכאלי: אז אתה לא מגיע לוועדות אחרות.

אברהם מיכאלי: זו בדיוק הבעיה: אתה לא יכול להיות בארבע ועדות בחצי שעה.

זאב אלקין: אני אסביר, חברים.

זאב אלקין: בשונה מוועדת חוץ וביטחון או מוועדת תקציב הביטחון, אין לזה שום משמעות אמיתית, כי כל חבר סיעה יכול להיכנס ולהצביע במקום חבר קבוע.

זאב אלקין: מדובר בעיקר בצעד סמלי ובעדכון.

זאב אלקין: ממלא-מקום מקבל עדכון שוטף מהוועדה בענייניה, וזה פוטר אותו מהצורך לעקוב אחרי סדר-היום שמתפרס באינטרנט.

אחמד טיבי: זה היתרון.

זאב אלקין: והתמונה שלו מתנוססת באתר הוועדה.

נסים זאב: יש כאלה שלא מזהים אותם בתמונות, כי אלה תמונות מלפני 30 שנה.

זאב אלקין: אם מחפשים, יש גם רשימה.

זאב אלקין: אבל תמונות רואים מיד.

קריאות: - - -

זאב אלקין: אני בעד לכבד את הבקשה של סיעת רע"מ-תע"ל.

זאב אלקין: חברים, אני מביא לאישור את הבקשה של סיעת רע"מ-תע"ל להוספת שני ממלאי-מקום קבועים.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: בעד הבקשה של סיעת רע"מ-תע"ל – פה אחד

זאב אלקין: הבקשה אושרה.

זאב אלקין: אני סוגר את הישיבה.

זאב אלקין: תודה רבה לכל החברים.